Den Vest-Sjællandske Avis, 1816-05-11
Kongen af Sachsen har, som Hovedet for alle sachsiske Linier, undertegnet Prindsen af Koburgs Ægteskabscontract, hvorved den sachsiske Kabinetsminister, Greve af Einsiedel fik i Present af Prinds=Regenten en kostbar Daase af 5000 Rbdlr. Værdie. (Kongen af Sachsen, den 66 aarige for sine Dyder. og sin Viisdom saa agtede Friedrich August, som er tilbedet af sit Folk, hvilket kun beklager, at han ikke bekiender sig til Landets Religion, da han er Katholik, har ingen Søn, men kun en Datter paa 34 Aar, Prindsesse Marie Auguste, men hans anden Broder, Maximilian Emanuel, har tre Sønner, hvoraf den ældste Friedrich August, er 19 Aar, der formodentlig bliver i sin Tid Sachsens Konge, og nu studerer med sine Brødre de juridiske Videnskaber, under Hofraad Stiebels Veiledning). Som bekiendt, deeler det sachsiske Huus sig i to Linier i den Albertinske, som hersker over Kongeriget Sachsen, og i den Ernestinske eller Hertugelige, som regierer over en Deel smaae Hertugdømmer; denne deeler sig igien i to andre Hovedlinier, den weimarske og den gothafske, og denne sidste igien i fire Grene, den gotha ske, koburgske, meiningske og hildburghausiske; af den anden af disse Sidegrene er det at Prindsesse Charlottes Gemal udspringer. Han er saaledes en Descendent af den berømte Kurfyrste Johann Friedrich den Høimodige; den Ernestinske Linie var oprindelig i Besiddelse af Kurfyrste-Værdigheden, men Keiser Carl den 5te fratog denne Linie den i Aaret 1574 og overdrog den til den yngre albertinske, som nu besidder Kongeværdigheden, nu kommer den ernestinske Linie igien til nye Glands ved Prinds Leopolds Formæling. Det er mærkværdigt, at England, som i sin politiske Løbebane har været behersket af Britter, saa af Romere, derpaa af Sachser, saa af Danske, derpaa atter igien af Sachserne, saa af Normanner og endelig af Huset Hannover, nu tredie Gang igien skal see en sachsisk Kongeslægt paa Thronen. Dog synes den 25aarige Prinds ikke at være af nogen politisk Aarsaa bestemt til at forplante en nye Herskerslægt paa gamle Englands Throne, men allene at være kaldet dertil ved sin 20aarige Bruds frie Valg, som forsmaaede en mægtig Kongesøn og berømt Kriger Haand, og skal udmærke sig ved sin resolverede Charakteer og sit i enhver Henseende selvstændige Forhold, hvorved hun qvalificerer sig til engang at indtage den Plads, som Dronning Elisabeth fordum besad med saamegen Hæder. Prinds Leopold har et meget anseeligt og fordeelagtigt Udvortes, megen Friehed i sit Væsen, og kan vedblive at være Publikums Yndling, saalænge han kun vil det: dersom endog hans Gemalinde døer førend han, beholder han dog 50000 Pund Sterling i Pension af Nationen; men siger John Bull (det personificerede engelske Folk) man maa ogsaa putte ham en Sum Penge i Lommen, som kan forslaae noget, thi paa Sikasten kommer han dog i en ganske aparte Stilling, hvori ingen anden Ægtemand i de forenede Riger kan komme (saa mene de engelske Aviser) han bliver sin Kones Underdan (for he will be his wifes subject. Man var lidt forlegen for en Boepæl til det høie Par, for at det kunde være smukt og dets Jndretning dog ikke koste formeget, Grenvillernes Tilbud at aftræde Palaiet Camelford House, er nu modtaget; men Nationen havde ønsket, at den gamle Dronning vilde have aftraadt det nyelig af hende smagfuld meublerede Bucking, hamhouse, hvorved, sige Oppositionsbladene, hun vilde have givet Prinds-Regenten og Ministrene en herlig occonomisk Lection.